Øye for øye (1985)

Øye for Øye er en norsk film fra 1985, regissert av Gianni Lepre.

Handling 
Bashir er trengt opp i et hjørne. En natt ble han vitne til at sjefen hans gjorde seg skyldig i en alvorlig forbrytelse. Nå er sjefen hans ute etter ham, for å stanse et ubehagelig vitne. Han burde selvsagt gått til politiet med en gang, men Bashir er en fremmedarbeider. Han har kommet langveis fra, til en fremmed by i et fremmed land. Av frykt for å bli innblandet i noe, stikker han av i stedet - og nå er Anne god å ha. Anne, som han er sterkt forelsket i, og som nå gir han et sted å være.

Men selv ikke hos Anne kan Bashir føle seg helt trygg. I hvert fall ikke etter at Anne finner ut at de kan legge press på sjefen. For når de ikke kan gå til politiet med det de vet, kan de skaffe seg fordeler på annen måte - tror Anne. Men der tar hun styggelig feil, for nå setter sjefen i gang for alvor.

Skuespillere 
 Amjad Munir som Bashir
 Frøydis Armand som Anne
 Bjørn Floberg som Oscar, en resturant-eier
 Torill Øyen som Lena, Kona til Oscar
 Joachim Calmeyer som en kokk
 Odd Furøy som en politi-førstebetjent
 Wenche Girlando som en musiker
 Majlis Granlund som Anitta
 Roy Hansen som Erik

Kilder
 Filmen i Norge: norske kinofilmer gjennom 100 år. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige film-anmeldelser.

Eksterne lenker 
 

Norske filmer fra 1980-årene
Filmer fra 1985